
	ΑΝΑΚΟΙΝΩΣΗ


Απόφασης καταχώρισης στο Γενικό Εμπορικό Μητρώο στοιχείων της Ανώνυμης Εταιρίας με την επωνυμία:     ΑΝΑΠΤΥΞΙΑΚΗ ΦΛΩΡΙΝΑΣ ΑΝΩΝΥΜΗ ΕΤΑΙΡΕΙΑ-ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α      και δ.τ.:    " ΑΝΦΛΩ Α.Ε "
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΦΛΩΡΙΝΑΣ
Την   19/2/2013    καταχωρήθηκε στο Γενικό Εμπορικό Μητρώο με ΚΑΚ 34917 το  υπ΄αριθ 1/3-1-2013 απόσπασμα Πρακτικού Συνεδρίασης του Διοικητικού Συμβουλίου της Ανώνυμης Εταιρίας με την επωνυμία: ΑΝΑΠΤΥΞΙΑΚΗ ΦΛΩΡΙΝΑΣ ΑΝΩΝΥΜΗ ΕΤΑΙΡΕΙΑ-ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α  και  δ.τ. : " ΑΝΦΛΩ Α.Ε’’     με αριθμό Μητρώου 32403/60/Β/94/006 και με αριθμό ΓΕΜΗ 017079855000  σύμφωνα με το οποίο αποφασίζονται τα παρακάτω:
ΑΠΟΦΑΣΗ Δ.Σ

  Στο υπ’αριθμ. 1/03-01-2013 Απόσπασμα Πρακτικού Συνεδριάσεως του Διοικητικού Συμβουλίου της Ανώνυμης Εταιρείας με την επωνυμία «ΑΝΑΠΤΥΞΙΑΚΗ ΦΛΩΡΙΝΑΣ ΑΝΩΝΥΜΗ ΕΤΑΙΡΙΑ – Αναπτυξιακή Ανώνυμη Εταιρεία Ο.Τ.Α.» με Δ.Τ. ΑΝΦΛΩ και αριθμό μητρώου 32403/60/Β/94/006, δυνάμει του οποίου αποφασίστηκαν τα ακόλουθα:

1. Ομόφωνη αποδοχή εκ μέρους των μελών του Διοικητικού Συμβουλίου της από 3.1.2013 αίτησης παραιτήσεως της Δρ. Ζαχαρούλας Ρίζου, με αριθμ. Πρωτ. 2/3.1.2013, από τη θέση της Δ/νουσας Συμβούλου της ΑΝΦΛΩ και του μέλους του Διοικητικού Συμβουλίου της ΑΝΦΛΩ, καθώς η θέση αυτή (της Διευθύνουσας Συμβούλου) δεν μπορεί να συντρέχει με την ιδιότητα της συντονίστριας του Προγράμματος LEADER 2007-2013.

2. Ανασυγκρότηση του Διοικητικού Συμβουλίου της ΑΝΦΛΩ και εκλογή των κάτωθι μελών:

1. Πρόεδρος και Δ/νων Σύμβουλος
κος Ι. Βοσκόπουλος

2. Αντιπρόεδρος 
κος Α. Αριστείδου

3. Γραμματέας 
κος Κ. Γαζέας

4. Μέλος 
κος Λ. Ναλπαντίδης

5. Μέλος 
κος Γ. Ανθόπουλος

6. Μέλος





 κος Τ. Ρασάικος

Η Δρ. Ζ. Ρίζου παρέδωσε στον νέο Δ/ντα Σύμβουλο της εταιρείας κο Ι. Βοσκόπουλο λεπτομερή κατάσταση όλων των υποθέσεων της ΑΝΦΛΩ που εκκρεμούν σε οικονομικό, νομικό επίπεδο κλπ και ο κος Ι. Βοσκόπουλος δήλωσε ότι τις παρέλαβε και όλα τα μέλη του Διοικητικού Συμβουλίου δηλώνουν ότι η Δρ. Ζ. Ρίζου έχει εκτελέσει με απόλυτη συνέπεια τα καθήκοντα της Δ/νουσας Συμβούλου και δεν υπάρχει ουδεμία επιφύλαξη στο πρόσωπό της για τον μέχρι σήμερα χειρισμό των κάθε φύσεως θεμάτων που αφορούν στη διοίκηση της εταιρείας. 

3. Ορισμός ως Γενικής Δ/ντριας της ΑΝΦΛΩ της Δρ. Ζέτας Ρίζου και ανάλογη τροποποίηση της σύμβασης συνεργασίας της Δρ. Ζ. Ρίζου με την ΑΝΦΛΩ.

4. Μετάθεση αρμοδιοτήτων του Δ/ντα Συμβούλου, πέραν όσων ορίζει ο Νόμος αποκλειστικά για τον Δ/ντα Σύμβουλο, στη Γενική Δ/ντρια Δρ. Ζέτα Ρίζου, καθώς και οποιασδήποτε άλλης αρμοδιότητας ανήκε στην ιδιότητα του Δ/νοντος Συμβούλου, η οποία μεταφέρεται ως αρμοδιότητα στη Γενική Δ/ντρια της ΑΝΦΛΩ.

Αναλυτικότερα μετατίθενται και ανατίθενται στη Γενική Δ/ντρια Δρ. Ζέτα Ρίζου οι εξής αρμοδιότητες:

α) Εκπροσωπεί την εταιρεία στην Ελλάδα και στο εξωτερικό ενώπιον Δημόσιων, Δημοτικών και λοιπών αρχών ή οργανισμών πάσης φύσεως ή φυσικών ή νομικών προσώπων, όλων γενικά των Ελληνικών Δικαστηρίων, κάθε βαθμού και δικαιοδοσίας καθώς και ενώπιον του Αρείου Πάγου και του Συμβουλίου Επικρατείας.

β) Κανονίζει όλα όσα έχουν σχέση με την εσωτερική και εξωτερική λειτουργία της εταιρείας και προσδιορίζει κάθε δαπάνη.

γ) Ασκεί αγωγές, υποβάλλει μηνύσεις και εγκλήσεις, ενστάσεις ή προσφυγές ενώπιον Δικαστηρίων και εκ Δικαστικών Επιτροπών ενστάσεων καθώς και πάσης φύσεως ένδικα μέσα τακτικά ή έκτακτα, παραιτείται από αγωγές, μηνύσεις, εγκλήσεις, ένδικα μέσα, δέχεται, επάγει και αντεπάγει όρκους, προσβάλει έγγραφα ως πλαστά, καταργεί Δίκες, συνάπτει συμβιβασμούς Δικαστικούς και εξωδίκους με οποιουσδήποτε οφειλέτες ή πιστωτές της εταιρείας και το Ελληνικό Δημόσιο και με οποιουσδήποτε όρους, ενεργεί και αίρει κατασχέσεις κινητών και ακινήτων και εγγραφές και εξαλείψεις υποθηκών και προσημειώσεων.

δ) Εκχωρεί και ενεχυριάζει με οποιουσδήποτε τρόπους εγκρίνει φορτωτικές, εμπορεύματα, συναλλαγματικές, γραμμάτια, χρεωστικές αποδείξεις κατά τρίτων, απαιτήσεις κατά τρίτων από την πώληση εμπορευμάτων. 

ε) Συνάπτει με τις Τράπεζες συμβάσεις για το άνοιγμα πιστώσεων, έκδοση εγγυητικών επιστολών ή πιστώσεων με ανοιχτό λογαριασμό με οποιουσδήποτε όρους.

στ) Εκδίδει και οπισθογραφεί επιταγές, εκδίδει, αποδέχεται και οπισθογραφεί συναλλαγματικές και γραμμάτια εις διαταγή. 

ζ) Αναλαμβάνει και εισπράττει χρήματα, μερίσματα-αποδείξεις και τοκομερίδια.

η) Παρέχει και λαμβάνει δάνεια για λογαριασμό της εταιρείας, παρέχει εντολές πληρωμής και αναγνωρίζει υποχρεώσεις, παρέχει εξοφλήσεις και οποιεσδήποτε απαλλαγές.

θ) Παραλαμβάνει φορτωτικές και συνάπτει κάθε είδους συμβάσεις και συμφωνίες με τρίτα φυσικά ή νομικά πρόσωπα.

ι) Συνάπτει κάθε είδους συμβάσεις και συμφωνίες με τρίτα φυσικά ή νομικά πρόσωπα, ημεδαπά ή αλλοδαπά, για την εισαγωγή άλλων προϊόντων απαραίτητων για την επίτευξη του σκοπού της εταιρείας. 

ια) Συνάπτει κάθε είδους συμβάσεις και συμφωνίες με φυσικά ή νομικά πρόσωπα ημεδαπά ή αλλοδαπά, για την παροχή υπηρεσιών απαραίτητων για την επίτευξη του σκοπού της εταιρείας. 

ιβ) Διορίζει Δικηγόρους και άλλους πληρεξούσιους για την εκπροσώπηση της εταιρείας ενώπιον όλων γενικά των Ελληνικών και αλλοδαπών Δικαστηρίων, των Δικαστικών και λοιπών αρχών και οργανισμών για τη διενέργεια οποιασδήποτε από τις παραπάνω πράξεις και γενικά διοικεί και διαχειρίζεται την εταιρική περιουσία και συνάπτει συμβάσεις για λογαριασμό της εταιρείας καθώς και οποιεσδήποτε άλλες πράξεις για την επίτευξη του σκοπού της εταιρείας.        

5. Ορισμός της Δρ. Ζ. Ρίζου, Γεωπόνου-Εδαφολόγου, ως Συντονίστριας της Κοινοτικής Πρωτοβουλίας LEADER 2007-2013. 
6. Εκχώρηση δικαιώματος υπογραφής σε εκπροσώπους της ΑΝ.ΦΛΩ. και ειδικότερα στους κ.κ. Ιωάννη Βοσκόπουλο, Πρόεδρο του Δ.Σ. και Δ/ντα Σύμβουλο της ΑΝΦΛΩ, Αριστείδη Αριστείδου, Αντιπρόεδρο του Δ.Σ. της ΑΝΦΛΩ, Γεώργιο Ανθόπουλο, Μέλος του Δ.Σ. της ΑΝΦΛΩ, Τραϊανό Ρασάικο, Μέλος του Δ.Σ. της ΑΝΦΛΩ και στην Δρ. Ζαχαρούλα (Ζέτα) Ρίζου, Γενική Διευθύντρια της ΑΝΦΛΩ.

	Στους ανωτέρω παρέχεται το δικαίωμα όπως με την εταιρική υπογραφή που αποτελείται από τη σφραγίδα της εταιρείας και με μια ή περισσότερες ανάλογα με την περίπτωση από τις παραπάνω τρεις υπογραφές, αναλαμβάνουν χρήματα, εκδίδουν, αποδέχονται και οπισθογραφούν συναλλαγματικές και γραμμάτια, εκδίδουν και οπισθογραφούν επιταγές, παραλαμβάνουν επιταγές, φορτωτικές, συμβάλλονται με τις Τράπεζες για το άνοιγμα ενέγγυων πιστώσεων και την έκδοση εγγυητικών επιστολών, δίνουν εντολές πληρωμής για λογαριασμό της εταιρείας και συνομολογούν δάνεια και πιστώσεις σε ανοιχτό λογαριασμό και κάνουν χρήση αυτών. Πιο συγκεκριμένα για ποσό μέχρι 3.000,00 ευρώ απαιτείται μια υπογραφή. Από το ποσό αυτό και άνω και μέχρι το ποσό των 6.000,00 ευρώ απαιτούνται δύο υπογραφές. Για ενέργειες ποσού άνω των 6.000,00 ευρώ απαιτούνται οι υπογραφές τριών από τους ανωτέρω πέντε (5) εκπροσώπους στους οποίους έχει παραχωρηθεί το δικαίωμα υπογραφής. 

	

	

	


Φλώρινα, 11-02-2013  
Με Εντολή Προέδρου
                                                                                                                       Ο Αρμόδιος Υπάλληλος

